CELEX: 32017R0950
Language: sl
Date: 2017-06-02 00:00:00
Title: Izvedbena uredba Komisije (EU) 2017/950 z dne 2. junija 2017 o spremembi Izvedbene uredbe (EU) št. 1068/2011 glede najnižje vsebnosti pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmnega dodatka za rejene nesnice in vse aviarne vrste za nesnice (imetnik dovoljenja je BASF SE) (Besedilo velja za EGP. )

3.6.2017   
               
               
                  SL
               
               
                  Uradni list Evropske unije
               
               
                  L 143/5
               
            IZVEDBENA UREDBA KOMISIJE (EU) 2017/950
      z dne 2. junija 2017
      o spremembi Izvedbene uredbe (EU) št. 1068/2011 glede najnižje vsebnosti pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmnega dodatka za rejene nesnice in vse aviarne vrste za nesnice (imetnik dovoljenja je BASF SE)
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za njihovo izdajo.
               
            
                  (2)
               
               
                  Uporaba pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), je bila z Izvedbeno uredbo Komisije (EU) št. 1068/2011 (2) za deset let odobrena za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice.
               
            
                  (3)
               
               
                  V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za navedeni pripravek, in sicer zmanjšanje najnižje vsebnosti s 560 TXU/kg na 280 TXU/kg in z 250 TGU/kg na 125 TGU/kg popolne krmne mešanice za uporabo pri rejenih nesnicah in vseh aviarnih vrstah za nesnice. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljnjem besedilu: Agencija).
               
            
                  (4)
               
               
                  Agencija je v svojem mnenju z dne 20. oktobra 2016 (3) navedla, da je lahko pripravek iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), v novih predlaganih pogojih uporabe učinkovit pri zahtevanem najnižjem odmerku 280 TXU/kg in 125 TGU/kg popolne krmne mešanice pri rejenih nesnicah in vseh aviarnih vrstah za nesnice. Agencija meni, da ni potrebe po posebnih zahtevah glede spremljanja po dajanju na trg. Potrdila je tudi poročilo o analitski metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
               
            
                  (5)
               
               
                  Ocena pripravka iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni.
               
            
                  (6)
               
               
                  Izvedbeno uredbo (EU) št. 1068/2011 bi bilo zato treba ustrezno spremeniti.
               
            
                  (7)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Priloga k Izvedbeni uredbi (EU) št. 1068/2011 se nadomesti s Prilogo k tej uredbi.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. junija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  Izvedbena uredba Komisije (EU) št. 1068/2011 z dne 21. oktobra 2011 o izdaji dovoljenja za encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice (imetnik dovoljenja BASF SE) (UL L 277, 22.10.2011, str. 11).
      
         (3)  EFSA Journal 2016; 14(11):4626.
      
         PRILOGA
         „
               PRILOGA
               
                           Identifikacijska številka dodatka
                        
                        
                           Ime imetnika dovoljenja
                        
                        
                           Dodatek
                        
                        
                           Sestava, kemijska formula, opis, analitska metoda
                        
                        
                           Vrsta ali kategorija živali
                        
                        
                           Najvišja starost
                        
                        
                           Najnižja vsebnost
                        
                        
                           Najvišja vsebnost
                        
                        
                           Druge določbe
                        
                        
                           Datum poteka veljavnosti dovoljenja
                        
                     
                           Enote aktivnosti/kg popolne krmne mešanice z vsebnostjo vlage 12 %
                        
                     
                           
                              Kategorija zootehničnih dodatkov. Funkcionalna skupina: pospeševalci prebavljivosti.
                           
                        
                     
                           4a7
                        
                        
                           BASF SE
                        
                        
                           endo-1,4-beta-ksilanaza
                           EC 3.2.1.8
                           endo-1,4-beta-glukanaza
                           EC 3.2.1.4
                        
                        
                           
                              Sestava dodatka
                           
                           pripravek iz endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), z najmanjšo aktivnostjo:
                           
                                        
                                    
                                    
                                       v trdni obliki:
                                       5 600  TXU (1) in 2 500  TGU (2)/g
                                    
                                 
                                        
                                    
                                    
                                       v tekoči obliki:
                                       5 600  TXU in 2 500  TGU/g
                                    
                                 
                              Lastnosti aktivne snovi
                           
                           endo-1,4-beta-ksilanaza, ki jo proizvaja Aspergillus niger (CBS 109.713) in endo-1,4-beta-glukanaza, ki jo proizvaja Aspergillus niger (DSM 18404)
                           
                              Analitska metoda
                               (3)
                           
                           Za kvantifikacijo aktivnosti endo-1,4-beta-ksilanaze:
                           viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-ksilanaze na substrat, ki vsebuje ksilan (arabinoksilan iz pšenice) pri pH 3,5 in temperaturi 55 °C.
                           Za kvantifikacijo aktivnosti endo-1,4-beta-glukanaze:
                           viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-glukanaze na substrat, ki vsebuje glukan (beta-glukan iz ječmena) pri pH 3,5 in temperaturi 40 °C.
                        
                        
                           manjše vrste perutnine za pitanje (razen rac za pitanje) in okrasne ptice
                        
                        
                           —
                        
                        
                           280 TXU
                           125 TGU
                        
                        
                           —
                        
                        
                           
                                       1.
                                    
                                    
                                       V navodilih za uporabo dodatka in premiksov je treba navesti pogoje skladiščenja in obstojnost pri toplotni obdelavi.
                                    
                                 
                                       2.
                                    
                                    
                                       Priporočeni odmerki na kilogram popolne krmne mešanice:
                                       
                                                   —
                                                
                                                
                                                   manjše vrste perutnine za pitanje (razen rac) in okrasne ptice: 280–840 TXU / 125–375 TGU;
                                                
                                             
                                                   —
                                                
                                                
                                                   rejene nesnice in vse manjše aviarne vrste za nesnice: 280–840 TXU / 125–375 TGU;
                                                
                                             
                                                   —
                                                
                                                
                                                   purani za vzrejo, purani, ki se redijo za vzrejo: 560–840 TXU / 250–375 TGU;
                                                
                                             
                                 
                                       3.
                                    
                                    
                                       Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala in kožo.
                                    
                                 
                        
                           11.11.2021
                        
                     
                           rejene nesnice in vse manjše aviarne vrste za nesnice
                        
                        
                           280 TXU
                           125 TGU
                        
                     
                           purani za vzrejo in purani, ki se redijo za vzrejo
                        
                        
                           560 TXU
                           250 TGU
                        
                     “
         
            (1)  1 TXU je količina encima, ki sprosti 5 mikromolov reduktivnih sladkorjev (ekvivalentov ksiloze) iz arabinoksilana iz pšenice na minuto pri pH 3,5 in 55 °C.
         
            (2)  1 TGU je količina encima, ki sprosti 1 mikromol reduktivnih sladkorjev (ekvivalentov glukoze) iz ß-glukana iz ječmena na minuto pri pH 3,5 in 40 °C.
         
            (3)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.